REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/192-19

22. jul 2019. godine

B e o g r a d

Z A P I S N I K

117. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 22. JULA 2019. GODINE

Sednica je počela u 10,00 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Srbislav Filipović, Petar Petrović, Jelena Žarić Kovačević, Krsto Janjušević, Neđo Jovanović, Balint Pastor, Aleksandra Majkić, Bojan Torbica i Milena Ćorilić (zamenik člana).

Sednici nisu prisustvovali članovi Odbora: Vesna Marković, Vesna Nikolić Vukajlović, Bajro Gegić, Gordana Čomić, Dejan Šulkić, Ljupka Mihajlovska i Vjerica Radeta.

Sednici su prisustvovali predstavnici: Ministarstva građevinarstva, saobraćaja i infrastrukture: Đorđe Milić, pomoćnik ministra; Ministarstva pravde: Jovan Ćosić, v.d. pomoćnika ministra, Jelena Deretić, pomoćnik ministra, Branislav Stojanović, savetnik i Vladimir Vinš samostalni savetnik; Ministarstva unutrašnjih poslova: Maja Jestrović, šef Odseka za međunarodne sporazume i Nebojša Purić, zamenik načelnika Uprave granične policije.

Na predlog predsednika, Odbor je većinom glasova (9 glasova za, jedan nije glasao) utvrdio sledeći

D n e v n i r e d:

- Usvajanje zapisnika sa 116. sednice Odbora -

1. Razmatranje Predloga zakona o izmenama i dopunama Zakona o izvršenju i obezbeđenju, koji je podnela Vlada;

2. Razmatranje Predloga zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada;

3. Razmatranje Predloga zakona o potvrđivanju Sporazuma između Vlade Republike Srbije i Vlade Republike Severne Makedonije o uspostavljanju zajedničkih kontrola na graničnom prelazu za međunarodni drumski saobraćaj Preševo (Republika Srbija) – Tabanovce (Republika Severna Makedonija), koji je podnela Vlada.

Pre prelaska na odlučivanje o tačkama dnevnog reda, Odbor je jednoglasno usvojio zapisnik sa 116.sednice Odbora (10 glasova za).

**Prva tačka dnevnog reda**: Razmatranje Predloga zakona o izmenama i dopunama Zakona o izvršenju i obezbeđenju, koji je podnela Vlada

Odbor je razmotrio Predlog zakona o izmenama i dopunama Zakona o izvršenju i obezbeđenju, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda**: Razmatranje Predloga zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada

Odbor je razmotrio Predlog zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za ).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda**: Razmatranje Predloga zakona o potvrđivanju Sporazuma između Vlade Republike Srbije i Vlade Republike Severne Makedonije o uspostavljanju zajedničkih kontrola na graničnom prelazu za međunarodni drumski saobraćaj Preševo (Republika Srbija) – Tabanovce (Republika Severna Makedonija) koji je podnela Vlada

Odbor je razmotrio Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o uspostavljanju zajedničkih kontrola na graničnom prelazu za međunarodni drumski saobraćaj Preševo (Republika Srbija) – Tabanovce (Republika Severna Makedonija), koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 10,06 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski